Konversiohäiriö
Konversiohäiriö eli dissosiaatiohäiriö (F44) on tautiluokan nimitys, joka tunnettiin aiemmin hysteriana. Konversiohäiriön sijaan kansainvälinen ICD-10 -tautiluokitus käyttää ensisijaisesti tautiluokalle nimitystä dissosiaatiohäiriö.
Pistemutaatio
Pistemutaatio on mutaatio, jonka seurauksena yksi emäs vaihtuu toiseksi RNA- tai DNA-ketjussa. Virhe voi syntyä esimerkiksi jakautumisen yhteydessä, kun jakautumista hoitavat entsyymit korjaavat molekyylin väärin. Pistemutaatioita ovat transitiomutaatiot ja transversiomutaatiot. Edellisissä puriiniemäs (adeniini, guaniini) vaihtuu toiseksi puriiniemäkseksi tai pyrimidiiniemäs (tymiini, sytosiini) toiseksi pyrimidiiniemäkseksi, jälkimmäisissä puriiniemäs vaihtuu pyrimidiiniemäkseksi tai päinvastoin.